**«Деңгейлес мониторингтің кейбір мәселелері туралы» Қазақстан Республикасы Қаржы министрінің 2025 жылғы 22 қыркүйектегі №520 бұйрығына өзгеріс енгізу туралы» Қазақстан Республикасының Қаржы министрі бұйрығының жобасы (бұдан әрі – Жоба) қабылдаудың ықтимал қоғамдық-саяси, құқықтық, ақпараттық және өзге де салдарын**

**БАҒАЛАУ**

**1. Қоғамдық-саяси салдарын бағалау:**

Жоба деңгейлес мониторинг бойынша пилоттық жобаны жүргізуді қамтамасыз етуге бағытталған.

Жоба кең халық топтарының мүдделеріне әсер ететін немесе қоғамдық-саяси пікірталастар тудыратын өзгерістерді көздемейді. Жоба экономикалық қызметтің ашықтығын арттыруға, салық тәртібін нығайтуға және әділ салық салуды қамтамасыз етуге ықпал ете отырып, оң әсерін тигізеді.

Жобаны қабылдау қоғамда әлеуметтік шиеленіс немесе наразылық тудырмайды.

**2. Құқықтық салдарын бағалау:**

Жобаның мақсаты «Деңгейлес мониторингтің кейбір мәселелері туралы» Қазақстан Республикасы Қаржы министрінің2025 жылғы 22 қыркүйектегі №520 бұйрығына Қазақстан Республикасының «Қазақстан Республикасының кейбір заңнамалық актілеріне инновациялық қызмет саласын мемлекеттік қолдау жүйесін жетілдіру және мемлекеттік статистика мәселелері бойынша өзгерістер мен толықтырулар енгізу туралы» 2025 жылғы 27 қыркүйектегі Заңына   
(бұдан әрі – Заң) сәйкес өзгеріс енгізу, осы Заңға сәйкес «Инновациялық технологиялар паркі» дербес кластерлік қор атауын «Астана Хаб» деп өзгертілуін қамтамасыз ету болып табылады.

Аталған өзгеріс ықтимал сәйкессіздіктерді жоюға және Жобаның Заңға сәйкес құқықтық дәлдігін арттыруға ықпал етеді.

Жоба деңгейлес мониторинг бойынша пилоттық жоба қатысушыларына жаңа міндеттер немесе шектеулер енгізбейді.

**3. Ақпараттық салдарын бағалау:**

Жобаның ақпараттық салдары орташа деп бағаланады, себебі «Деңгейлес мониторингтің кейбір мәселелері туралы» Қазақстан Республикасы Қаржы министрінің 2025 жылғы 22 қыркүйектегі №520 бұйрығына өзгеріс енгізуді реттейді.

Заңға сәйкес *«Инновациялық технологиялар паркі»* дербес кластерлік қор**атауын** *«Астана Хаб»* деп өзгертілуін ескере отырып, қолданыстағы және енгізілетін Қазақстан Республикасы нормалары арасындағы құқықтық сәйкессіздіктерді жою мақсатында өзгеріс енгізіледі.

Сонымен қатар, осы Жобаны түсіндіру жұмыстары жүргізуді қажет етпейді; қажет болған жағдайда осы тақырып бойынша баспасөз релизі ұсынылады.

**4. Өзге де салдарын бағалау:**

Жобаны қабылдау теріс әлеуметтік-экономикалық, құқықтық және (немесе) өзге де салдарға әкеп соқпайды.

**Қазақстан Республикасының**

**Қаржы министрі М. Такиев**